బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Pawan Kalyanపై ‘మా’ నరేశ్ ఆసక్తికర వ్యాఖ్యలు.. ఫిదా అవుతున్న జనసైనికులు
జనసేన అధ్యక్షుడు పవన్ కళ్యాణ్‌పై మా ప్రెసిడెంట్ నరేశ్ ఆసక్తికర వ్యాఖ్యలు చేశారు. రాజకీయాలకు అతీతంగా తనకు పవన్ అంటే ఇష్టమన్నారు. త్వరలోనే ఆయనను కలుస్తానని చెప్పారు.
Samayam Telugu | Updated:
May 29, 2019, 07:54PM IST
Pawan Kalyanపై ‘మా’ నరేశ్ ఆసక్తికర వ్యాఖ్యలు.. ఫిదా అవుతున్న జనసైనికులు
హైలైట్స్
జనసేన అధ్యక్షుడు పవన్ కళ్యాణ్‌పై మా ప్రెసిడెంట్ నరేశ్ ఆసక్తికర వ్యాఖ్యలు చేశారు.
రాజకీయాలకు అతీతంగా తనకు పవన్ అంటే ఇష్టమన్నారు.
త్వరలోనే ఆయనను కలుస్తానని చెప్పారు.
ఏపీ ఎన్నికల్లో పోటీ చేసిన జనసేన పార్టీ కేవలం ఒక్క స్థానానికి పరిమితమైన సంగతి తెలిసిందే. పవన్ ఓటమితో ప్రత్యర్థులు ఆయనను గేలి చేస్తున్నారు. కానీ జనసేనకి సీట్లు రానప్పటికీ.. ఏడు శాతానికి పైగా ఓట్లను దక్కించుకుంది. ఎన్నికల్లో డబ్బు ఖర్చు పెట్టకుండా.. నూతన రాజకీయాలకు పవన్ శ్రీకారం చుట్టారు. ఎన్నికల్లో గెలిచిన వారిని కలవడానికి ఎవరైనా ఆసక్తి చూపుతారు. కానీ ఊహించని రీతిలో ఓటమిపాలైన పవన్ కళ్యాణ్‌ను తాను కలుస్తానని ‘మా’ అధ్యక్షుడు నరేశ్ చెప్పారు.
Visit Site
Recommended byColombia
ఇటీవల ఓ వార్తా ఛానెల్‌కు ఇచ్చిన ఇంటర్వ్యూలో నరేశ్ మాట్లాడుతూ.. పవన్ కళ్యాణ్‌పై ప్రశంసలు గుప్పించారు. తనకు రాజకీయాలతో సంబంధం లేదని, కానీ పవన్‌ను అభిమానిస్తానని చెప్పారు. డబ్బులకు అతీతంగా రాజకీయాలు చేసే రోజు వచ్చినప్పుడు దేశం బాగుపడుతుందన్న ఆయన.. రాజకీయాల్లో వంద కోట్ల రూపాయలు ఖర్చు పెట్టిన వారు.. అంతకు నాలుగైదు రెట్లు రాబడతారని, ఈలోగా జైలుకు వెళ్లడానికి సిద్ధం కావాల్సి ఉంటుందన్నారు.
డబ్బు పంచకుండా పోటీ చేస్తాను అని అన్నాడు, చేసి చూపించాడు. గెలిచాడా లేదా తరవాత సంగతి కానీ మార్పుకు నాంది పలికాడు, అందుకని పవన్ కళ్యాణ్‌ను ఇష్టపడటానికి ఇదే కారణమని నరేశ్ తెలిపారు. త్వరలో తాను పవన్ కళ్యాణ్‌ను కలుస్తానని చెప్పారు. ఉడతా భక్తిగా సాయం చేస్తానన్నారు.
డబ్బుతో కూడిన రాజకీయాలను కట్టడి చేయడానికి లోక్ సత్తా జయప్రకాశ్ నారాయణ లాంటి శక్తులు కలిసి రావాలని నరేశ్ పిలుపునిచ్చారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.